Kapitan Amerika

Kapitan Amerika () — Marvel Comics nəşriyyatı tərəfindən İkinci dünya müharibəsi illərində — 1941-ci ilin martında yaradılan super qəhrəman personajı. Ən tanınmış Marvel Comics personajlarından biridir. Ən məşhur ifadəsi Qisasçılar komandasına səslənərkən istifadə etdiyi "Qisasçılar, birləşin!" () ifadəsidir.

 Nəşri 
1940-cı ildə yazıçı Co Simon yeni super qəhrəman yaratmaq qərarına gəlmişdi və qəhrəmanın geyimi ilə birlikdə ilk eskizini çəkmişdir. Avtobioqrafiyasında yazırdı:

Timely Comicsin (o dövrdə Marvel Comics belə adlanırdı) nəşriyyatçısı Martin Qudman Co Simona "Kapitan Amerika" adlı komiks nəşr etməyə və komiksin baş redaktoru olmağa icazə vermişdir. Cek Kyorbi komiksin nəşrində də Con Simona kömək edirdi.

"Kapitan Amerika" komiksinin ilk sayı 1941-ci ilin martında nəşr olunmuşdur. İlk saydaca Kapitanın Adolf Hitleri necə kötəkləməsi təsvir olunmuşdur və 1 milyon nüsxəsi satılmışdır. Oxuyucuların çoxu bu komiksi sevinclə qarşılasalar da, etiraz edənlər də olmuşdur. Simon deyirdi: "İlk nəşrdən sonra biz xeyli sayda nifrət dolu və hədələyici məktub aldıq. Görünür, bəzi insanlar Kapitan Amerikaya qarşı idilər".

 Bioqrafiya 
Stiven Rocers Nyu Yorkda kasıb bir ailədə anadan olmuşdur. İkinci dünya müharibəsində orduya qatılmaq üçün bir neçə dəfə cəhd etmişdir. Amma fiziki cəhətdən çox zəif olduğundan qəbul olunmamışdır. Onun əzmini görən general Çester Filips ona "Yenidən doğuş" () adlı təcrübəyə qatılmağı təklif etmişdir. Həftələrlə davam edən testlərdən sonra onun bədəninə super əsgər zərdabı daxil edilmişdir. Bu təcrübədən sonra bədəni adi insandkından belə daha güclü, dayanıqlı və sürətli olmuşdur. Təcrübədən sonra hərbi təlim almağa, döyüş texnikasına yiyənlənməyə başlamışdır. 3 ay sonra Kapitan Amerika adı ilə ilk missiyasına çıxmışdır. İkinci dünya müharibəsi illərində Hidra kimi qurumlara, Qırmızı Kəllə və Baron Zemo kimi antiqəhrəmanlara qarşı mübarizə aparmışdır.

Baron Zemoun hazırladığı bombanı zərərləşdirməyə çalışarkən bomba partlamış və okeana düşərək bədəni buz tutmuşdur. Zərdab vasitəsilə uzun müddət buzun içində sağ qala bilmişdir.

İllər sonra Qisasçılar komandasının üzvləri onu tapmışdırlar. Özünə gələn Kapitan Amerika bu komandaya qatılmış, bir müddət sonra liderləri olmuşdur.

Vətəndaş müharibəsi zamanı təslim olmuş, amma Croosbones tərəfindən öldürülmüşdür. Kapın ölümünə məyus olan Cəzalandıran onun geymini alıb geyinmişdir.

 Qalxanı 
Kapitan Amerikanın qalxanı Toni Starkın atası Hovard Stark tərəfindən davamlı metallardan — adamantium və vibranium xələtindən hazırlanmışdır.Carlin, Mike (w), Neary, Paul (p), Janke, Dennis (i). "Double Dare" Captain America 303 (March 1985) Dairəvi formada olub bumeranq kimi də istifadə edir.Porsuqun pəncələrinə, Halkın zərbələrinə, Torun çəkicinə belə davam gətirə bilir.

 Gücləri 
Kapitan Amerikaya super əsgər zərdabı vurulduğundan adi insandan daha sürətli, dayanıqlı, güclü, qüvvətli, çevikdir. 1 mil məsafəni 1 dəq ərzində qaça bilir. Yaxın döyüşdə cüdo ilə boks qarışığı döyüş stilindən istifadə edir.
 Nəqliyyat 
Stiv adətən etibarlı motosikletində və mikroavtobusunda gəzir. Avengers qrupunun xüsusi üzvü kimi Rocers həmçinin Quinjet, Sky Cycle və S.H.I.E.L.D. tərəfindən təqdim edilən müxtəlif yüksək texnologiyalı avtomobillərdə səyahət etdi. Bir dəfə Stiv atçılıq dərsləri zamanı Kerol Hardinqlə yanaşı Kingpin adlı ruhlu ata minməkdən həzz alırdı ki, bu da onların məşqinə macəra hissi gətirirdi.
 Filmlərdə 
Kapitan Amerika haqqında ilk film 1944-cü ildə çəkilmiş və Qrant Qardner baş rolda oynamışdır. 1990-cı ildə başqa "Kapitan Amerika" filmi çəkilmiş və baş rolu Matt Salinqer ifa etmişdir. Bu filmdə Kapitan Amerika Qırmızı Kəllə ilə mübarizə aparmışdır. 2011-ci ildə Marvel Studios erası başlamışdır. Həmin il Kapitan Amerika: Birinci Qisasçı filmi çəkilmişdir. 2014-cü ildə isə davam filmi kimi Kapitan Amerika: Qış Əsgəri filmi kinoteatrlarda nümayiş olunmağa başlamışdır. 2012-ci il istehsalı Qisasçılar, 2015-ci il istehsalı Qisasçılar: Altron dövrü və 2016-cı ildə "Parçalanmış Qisasçılar" filmlərində də Kapitan Amerika rolu canlandırılmışdır. Bütün bu filmlərdə Kapitan Amerikanı Kris Evans oynamışdır. 2018 və 2019-cu ildə Qisasçılar: Sonsuzluq müharibəsi filmində Kapitan Amerika rolunu oynayacağı gözlənilir.

 Video oyunlar 

 İstinadlar 


 Xarici keçidlər 

 Fan sayt

Kateqoriya:Tez sağala bilən Marvel Comics personajları
Kateqoriya:1941-ci ildə tanıdılan komiks personajları
Kateqoriya:Marvel Comics mutatları